# మేజర్ చంద్రకాంత్

|  |  |
| --- | --- |
|  | తెలుగు సినిమా\*వేదిక |

|  |
| --- |
| **మేజర్ చంద్రకాంత్** (1993 తెలుగు సినిమా) |
|  |
| దర్శకత్వం | కె.రాఘవేంద్రరావు |
| తారాగణం | నందమూరి తారక రామారావు, అమ్రీష్ పురి. మోహన్ బాబు, శారద |
| సంగీతం | ఎమ్.ఎమ్.కీరవాణి |
| నిర్మాణ సంస్థ | శ్రీ లక్ష్మీ ప్రసన్న పిక్చర్స్  |
| భాష | తెలుగు |

**మేజర్ చంద్రకాంత్,** 1993 లో విడుదలైన తెలుగు భాషా చిత్రం. దీనిని మోహన్ బాబు తన శ్రీ లక్ష్మీ ప్రసన్న పిక్చర్స్ బ్యానర్ క్రింద నిర్మించాడు. కె. రాఘవేంద్రరావు దర్శకత్వం వహించాడు. ఇందులో ఎన్. టి. రామారావు, మోహన్ బాబు, శారద, రమ్య కృష్ణ, నగ్మా ప్రధాన పాత్రలలో నటించారు. ఎం. ఎం. కీరవాణి సంగీతం, వి. జయరాం ఛాయాగ్రహణం అందించారు. ఎన్. టి. రామారావు పుణ్యభూమి నాదేశం అనే పాటలో ఛత్రపతి శివాజీ, వీరపాండ్య కట్టబొమ్మన్న, అల్లూరి సీతారామరాజు, నేతాజీ సుభాష్ చంద్రబోస్ పాత్రలను పోషించారు.ఈ చిత్రం బాక్సాఫీస్ వద్ద బ్లాక్ బస్టరుగా రికార్డ్ సాధించింది. ఇది సిల్వర్ జుబ్లీ ఉత్సవాలను జరుపుకుంది.

## కథ

పరమ వీర చక్ర పురస్కారం పొందిన ధైర్యవంతుడైన సైనికుడు మేజర్ చంద్రకాంత్ (ఎన్.టి.రామారావు) ఘోరమైన ఉగ్రవాది జికె (రాఖీ) నుండి విదేశీ పర్యాటకులను రక్షించే ఆపరేషన్లో, అతని సన్నిహితుడు మేజర్ రాజశేఖర్ (ఎం.బాలయ్య) దురదృష్టవశాత్తు తీవ్రంగా గాయపడతాడు. రాజశేఖర్ చనిపోయే ముందు మేజరు చంద్రకాంత్ తన కుమార్తె సీత (నగ్మా) ను రాజశేఖర్ కుమారుడు శివాజీ (మోహన్ బాబు) తో వివాహం జరిపిస్తానని వాగ్దానం చేస్తాడు.

శివాజీ గ్యాంగ్ స్టర్ అవుతాడు. తన స్నేహితురాలు హేమ (రమ్య కృష్ణ) తో సహవాసం చేస్తాడు. తన 5 గురు కుమారులతో సమాజంలో చాలా దారుణాలను చేసే ఎంపి జ్ఞానేశ్వరరావు (అమ్రిష్ పురి) కింద పనిచేస్తూ ఉంటాడు. ఒకసారి పోలీసుల నుండి తప్పించుకునే క్రమంలో శివాజీ తెలియకుండానే సీతను పెళ్ళి చేసుకుని తప్పించుకుంటాడు. ఇంతలో, చంద్రకాంత్ ఇంటికి తిరిగి వస్తాడు, అక్కడ అతను తన ఆదర్శ భార్య సావిత్రి (శారద), ఇద్దరు కుమార్తెలు డాక్టర్ భారతి (సుధా) & ఝాన్సీ (కిన్నెర), కుమారుడు శివాజీలతో కలిసి సంతోషకరమైన కుటుంబ జీవితాన్ని గడుపుతూ ఉంటాడు. ప్రస్తుతం చంద్రకాంత్ జ్ఞానేశ్వరరావును ఎదుర్కొంటూ ఉంటాడు. ఒక నిరసన ప్రదర్శనలో చంద్రకాంత్ గాయపడినప్పుడు శివాజీ తన తండ్రిని ప్రశ్నిస్తాడు. అప్పుడు చంద్రకాంత్ దేశం కీర్తిని వివరిస్తాడు. దాంతో శివాజీ మనసుమారి, తన మార్గాన్ని వీడి మంచివాడిగా బతకాలని నిర్ణయించుకుంటాడు. దీనికి జ్ఞానేశ్వరావు అంగీకరించడు. అతన్ని పోలీసులకు పట్టిస్తాడు. చంద్రకాంత్ కొడుకుపై కోపగించినప్పుడు శివాజీ తన గతాన్ని వివరించి తాను అలా ఎందుకు మారాల్సి వచ్చిందో చెబుతాడు. అయినప్పటికీ, శివాజీ పనులను అంగీకరించడు. కాబట్టి, అతను ఇంటిని విడిచిపెట్టి, హేమ సహాయంతో నిజమైన నేరస్థులను పట్టుకునే ప్రయత్నం చేస్తాడు. ఈ ప్రయత్నంలో అతడు సఫలమౌతాడా, అతడి కుటుంబం ఏ మలుపులు తిరుగుతుంది అనేది మిగతా సినిమా కథ.

## నటవర్గం

* నందమూరి తారక రామారావు\_ మేజర్ చంద్రకాంత్
* మోహన్ బాబు\_ శివాజీ
* అమ్రీష్ పురి\_ M P జ్ఞానేశ్వరరావు
* శారద\_ సావిత్రి
* నగ్మా\_ సీత
* రమ్యకృష్ణ\_ హేమ
* బ్రహ్మానందం\_ రంగరాజు రిక్షావాలా
* పరుచూరి గోపాలకృష్ణ\_ మినిస్టర్ సుబ్బారాయుడు
* మంచు మనోజ్\_ మేజర్ చంద్రకాంత్ మనవడు ‌
* సాయికుమార్\_ లోకేష్ ‌
* శ్రీహరి\_ జ్ఞానేశ్వరరావు పెద్దకొడుకు
* బాబు మోహన్\_ పుల్లారావు
* నర్రా వెంకటేశ్వర రావు\_ లాయర్
* అచ్యుత్\_ ఇన్ స్పెక్టర్ రాజు ‌
* చలపతి రావు\_ డాక్టర్
* ప్రసాద్ బాబు\_ మేజర్ చంద్రకాంత్ అల్లుడు
* రాఖీ\_ జి.కె
* కిన్నెర\_ ఝాన్సీ
* సుధ\_ డాక్టర్ భారతి
* గుమ్మడి వెంకటేశ్వరరావు\_ స్వరాజ్యరావు
* మన్నవ బాలయ్య\_ మేజర్ రాజశేఖర్
* రాళ్ళపల్లి
* వినోద్\_ ఇన్ స్పెక్టర్
* నవభారత్ బాలాజీ\_ జ్ఞానేశ్వరరావు చిన్నకొడుకు
* అనంత్\_ పెండ్లికొడుకు
* ఐరన్ లెగ్ శాస్త్రి\_ పర్వతాలు
* అన్నపూర్ణ\_ పార్వతి
* శివపార్వతి\_ శిల్ప
* బేబీ శ్రేష్ట\_ మేజర్ చంద్రకాంత్ మనవరాలు.

## సంగీతం

* దర్శకుడు: కోవెలమూడి రాఘవేంద్రరావు
* కథ: పరుచూరి సోదరులు

* సంగీత దర్శకులు:.ఎం. ఎం. కీరవాణి
* సంభాషణలు: పరుచూరి బ్రదర్స్
* గీత రచయితలు: జాలాది రాజారావు, గురుచరణ్, ఎం.ఎం.కీరవాణి , రసరాజు
* నేపథ్య గాయకులు: శ్రీపతి పండితారాధ్యుల బాలసుబ్రహ్మణ్యం, కె.జె.ఏసుదాస్, కె.ఎస్.చిత్ర,మనో
* ఛాయ గ్రహణం: వి జయరాం
* కూర్పు: గౌతంరాజు
* సమర్పణ: మంచు మనోజ్ కుమార్
* నిర్మాత: మంచు మోహన్ బాబు
* నిర్మాణ సంస్థ: శ్రీలక్ష్మీ ప్రసన్న పిక్చర్స్
* విడుదల:23:04:1993.

## పాటల జాబితా

* పుణ్యభూమి నాదేశం నమో నమామి - ఎస్ పి బాలసుబ్రహ్మణ్యం , రచన: జాలాది రాజారావు.
* నీక్కావల్సింది నా దగ్గర ఉంది - మనో, చిత్ర , రచన: గురుచరణ్ .
* ఉలికి పడకు అల్లరి మొగుడా, ఎస్.పి.బాలసుబ్రహ్మణ్యం , కె .ఎస్ . చిత్ర, రచన: రసరాజూ.
* బుంగ మూతి , బాలు, చిత్ర , రచన: గురుచరన్
* ముద్దుతోఓనమాలు నేర్పించాన , జేసుదాస్, చిత్ర రచన : కీరవాణి.
* లప్పం టప్పం , బాలు ,చిత్ర ,రచన: గురు చరణ్
* సుఖీభవ సుమంగళి , ఎస్. పి.బాలసుబ్రహ్మణ్యం , కె .ఎస్ . చిత్ర , రచన: జాలాది రాజారావు.

## మూలాలు

## బయటి లంకెలు